**ΔΕΛΤΙΟ ΤΥΠΟΥ**

**Δύο βραβεία για το 8ο Γυμνάσιο Κοζάνης στον 4ο Διαγωνισμό Ορθογραφίας**

Δεύτερη και τρίτη θέση κατέλαβαν οι μαθήτριες του 8ου Γυμνασίου Κοζάνης **Μαρίνα Καντζόγλου** και **Βασιλική Τσιάρα** στον 4ο Διαγωνισμό Ορθογραφίας Κοζάνης, που διοργάνωσε ο Σύνδεσμος Φιλολόγων Κοζάνης για μαθητές/τριες Γ΄ Γυμνασίου, την Κυριακή 16 Φεβρουαρίου 2020, στο αμφιθέατρο της Κοβενταρείου Δημοτικής Βιβλιοθήκης Κοζάνης, με την παρουσία δεκάδων μαθητών-τριών, γονέων και καθηγητών-τριών. Οι μαθήτριές μας θα συμμετάσχουν στον 3ο Περιφερειακό Διαγωνισμό Ορθογραφίας Δυτικής Μακεδονίας, τον οποίο διοργανώνουν οι Σύνδεσμοι Φιλολόγων Κοζάνης, Καστοριάς και Φλώρινας και θα διεξαχθεί φέτος στις 22 Μαρτίου στη Φλώρινα. Συγχαρητήρια στις μαθήτριες που διακρίθηκαν καθώς και στους υπόλοιπους μαθητές του σχολείου μας που πήραν μέρος. Τους ευχόμαστε να έχουν πάντα επιτυχίες στη ζωή τους.